Mauras
Mauras arba Mamrai (lenk. Mamry) – ežeras Lenkijoje, Varmijos Mozūrų vaivadijoje, Mozūrijos ežeryne. Tai antras pagal dydį šalies ežeras, jo plotas siekia 104 km². Ilgis 20 km, plotis iki 12 km. Ežero dubuo ledyninės kilmės. Kranto linija raižyta. Yra 33 salos, kurių bendras plotas 213 ha. Kai kurių geografų manymu Mauro ežeras apima šešis tarpusavyje susijungusius ežerus: (tikrąjį) Maurą, Kisainį, Kirsaitį, Dargainį, Šventaseitį, Daubį. Aplink ežerą įsikūrę kurortiniai miesteliai (Lėcius, Ungura ir kt.).